ⵎⵓⵚⵟⴰⴼⴰ ⵎⴰⵃⵎⵓⴷ

ⵎⵓⵚⵟⴰⴼⴰ ⴽⴰⵎⴰⵍ ⵎⴰⵃⵎⵓⴷ ⵃⵓⵙⵉⵢⵏ, ⵉⵍⵓⵍ ⴷ ⴳ ⵓⵙⴳⴳⵯⴰⵙ ⵏ 1921 ⴳ ⵡⴰⵢⵢⵓⵔ ⵏ ⴷⵓⵊⴰⵏⴱⵉⵔ ⴳ 27 ⴳⵉⵙ, ⴳ ⵛⴰⴱⵉⵏ ⵍⴽⵓⵎ, ⵍⵎⵏⵓⴼⵉⵢⴰ, ⵎⵉⵚⵕ. ⵉⴳⴰ ⵎⵓⵚⵟⴰⴼⴰ ⵎⴰⵃⵎⵓⴷ ⴰⴼⵍⵙⴰⴼ ⴷ ⵓⵎⵙⴳⵏⴰⴼ ⴷ ⵓⵎⵙⵡⵉⵏⴳⵎ ⴷ ⵓⵎⴰⵙⵙⴰⵏ ⴷ ⵢⴰⵏ ⵓⵎⴰⵔⴰ ⵍⵍⵉ ⴱⴰⵀⵔⴰ ⵉⵜⵜⵢⵓⵙⵙⴰⵏⵏ ⴳ ⵎⵉⵚⵕ.

ⵉⵖⵔⴰ  ⵎⵚⵟⴰⴼⴰ ⴳ ⵜⵉⵏⵎⴰⵍ ⵏ ⵍⵎⵏⵓⴼⵉⵢⴰ, ⵉⵎⵉⵍ ⵉⴷⴷⵓ ⵙ ⵜⵖⵉⵡⴰⵏⵜ ⵏ ⵜⵙⵏⵉⵊⵊⵉⵜ ⴳ ⵜⵙⴷⴰⵡⵉⵜ ⵏ  ⵍⵇⵇⴰⵀⵉⵔⴰ. ⵉⵙⵙⵓⴼⵖ ⴷ ⴳⵉⵙ ⴳ ⵓⵙⴳⴳⵯⴰⵙ ⵏ 1953, ⴷ ⵉⴳ ⴰⵎⵙⴳⵏⴰⴼ ⴳ ⵜⵎⴰⵡⴰⵙⵜ ⵏ ⵜⴷⵓⵙⵉ ⵏ ⵎⵉⵚⵕ ⴷⴰⵜ ⴰⴷ ⵉⴼⵜⵓ ⵙ ⵢⵉⴳⵔ ⵏ ⵜⵉⵔⵔⴰ ⴷ ⵓⵙⵏⴰⵢ. ⴷ ⵉⵥⴽⴰ ⵜⵉⵎⵣⴳⵉⴷⴰ ⵏⵏⵙ ⴳ ⵍⵊⵉⵣⴰ, ⵍⵍⵉ ⵎⵉ ⵉⴳⴰ ⵙ ⵡⴰⵙⵙⴰⵖ ⵜⵉⵎⵣⴳⵉⴷⴰ ⵏ ⵎⵓⵚⵟⴰⴼⴰ ⵎⴰⵃⵎⵓⴷ. ⴷ ⵜⴻⵜⵜⵓⵙⵎⵎⴰ ⵢⴰⵜ ⵜⵣⵡⵉⵏⵏⵉⵜ ⵉⵎⵥⵥⵉⵏ ⵙ ⵢⵉⵙⵎ ⵏⵏⵙ ⵙ ⵓⵙⵙⵎⵖⵔ ⵏⵏⵙ.

 ⵜⴰⵡⴰⴷⴰ ⵏⵏⵙ ⵜⴰⵙⴽⵍⴰⵏⵜ 
ⵢⵓⵔⴰ ⵎⵚⵟⴰⴼⴰ ⵎⴰⵃⵎⵓⴷ ⵜⵓⴳⴷⵜ ⵏ ⵉⴷⵍⵉⵙⵏ ⴳ ⵜⴼⵍⵙⴰⴼⵜ ⴷ ⵓⵡⵏⴳⵎ ⴷ ⵜⵎⴰⵙⵙⴰⵏⵉⵏ , ⴷ ⴰⵡⴷ ⴳ ⵉⴷⵍⵉⵙⵏ ⵏⵏⵙ "ⵜⵉⵡⴰⵔⴳⵉⵡⵉⵏ" ⴷ " ⴳ ⵜⴰⵢⵔⵉ ⴷ ⵜⵓⴷⵔⵜ " ⴷ " ⴰⵖⴰⵔⴰⵙ ⵙ ⵍⴽⴽⴰⵄⴱⴰ ". ⵜⴽⴽⴰ ⵜⵜ ⵉⵏⵏ ⴷⴰⵔⵙ ⵢⴰⵜ ⵜⵎⴰⵎⴽⵜ ⵍⵍⵉ ⵉⴼⵓⵍⴽⵉⵏ ⴷ ⵍⵍⵉ ⵉⴷⵔⵓⵙ ⵎⴰⴷ ⵜⵜ ⵙⵓⵔ ⵉⵙⴽⴰⵔⵏ ⴳ ⵜⵉⵔⵔⴰ, ⴰⵛⴽⵓ ⵉⵙⵎⵓⵏ ⴳⵔ ⵜⴼⵍⵙⴰⴼⵜ ⴷ ⵜⵎⴰⵙⵙⴰⵏⵉⵏ ⴷ ⴰⵡⴷ ⴷ ⵜⵏⵉⵎⴰⵏⵜ . 

 ⵉⵖⴰⵡⴰⵙⵏ ⵏⵏⵙ ⵉⵜⵍⴼⴰⵣⵏ 
ⵉⵙⴽⵔ ⵎⵓⵚⵟⴰⴼⴰ ⵎⴰⵃⵎⵓⴷ ⵜⵓⴳⴷⵜ ⵏ ⵉⵖⴰⵡⴰⵙⵏ ⵍⵍⵉ ⴱⴰⵀⵔⴰ ⵉⵜⵜⵢⵓⵙⵙⴰⵏⵏ ⵜⵉⵣⵉ ⴰⵏⵏ, ⵙⵍⴰⵡⴰⵏ ⴰⴽⴽⵯ  "ⵜⴰⵎⴰⵙⵙⴰⵏⵜ ⴷ ⵓⴼⵓⵍⵙ "  ⵍⵍⵉⴳ ⴳⵉⵙ ⵉⵙⴽⵔ ⵓⴳⴳⴰⵔ ⵏ 400 ⵏ ⵜⵙⴷⴷⵉⵜ, ⵏⵏⵉ ⵜ ⵉⵏⵏ ⵉⴽⴽⴰⵏ ⵉⵡⴰⵜⵙ ⴳⵉⵙⵏ ⴰⴷ ⵉⵙⵏⵢⵓⴷⴷⵔ ⴰⵡⵏⴳⵎ ⴰⵎⴰⵙⵙⴰⵏ ⴷ ⵓⴼⵍⵙⴰⴼ ⴳⵔ ⵎⴷⴷⵏ. 

 ⵉⵡⵏⴳⵉⵎⵏ ⵏⵏⵙ 
ⵉⴽⴽⴰ ⵜ ⵉⵏⵏ ⵎⵚⵟⴰⴼⴰ ⵎⴰⵃⵎⵓⴷ ⵉⴳⴰ ⵢⴰⵏ ⵓⵎⵙⵡⵉⵏⴳⵉⵎ ⴰⵖⵣⵓⵔⴰⵏ, ⴰⵛⴽⵓ ⵉⴷⵔⴰ ⴳ ⵉⴷⵍⵉⵙⵏ ⵏⵏⵙ ⵜⵓⴳⴷⵜ ⵏ ⵉⵎⵔⵙⵉⵜⵏ ⵣⵓⵏ ⴷ ⵜⴰⴼⵍⵙⴰⴼⵜ ⴷ ⵓⵙⴳⴷ ⴷ ⵜⵏⵉⵎⴰⵏⵜ ⴷ ⴰⵡⴷ ⵜⵉⵎⴰⵙⵙⴰⵏⵉⵏ. ⴽⴽⴰⵏ ⵜ ⵉⵏⵏ ⴷⴰⵔⵙ ⴽⵔⴰ ⵏ ⵜⴰⵏⵏⴰⵢⵉⵏ ⵍⵍⵉ ⴷ ⵉⵙⵎⴰⵜⵜⴰⵢⵏ ⴰⴽⵏⴰⵙ ⴳ ⴽⵔⴰ ⵏ ⵜⴽⴽⴰⵍ, ⵎⴰⵛⴰ  ⴰⵔ  ⵜⵜⵡⴰⵜⵙⵏⵜ ⵉ  ⵓⵏⵜⵓⵜⵔ ⵏ ⵓⵎⴹⴰⴽⴰⵕ ⴷ ⵓⵙⵡⵉⵏⴳⵎ. ⵉⴽⴽⴰ ⵜ ⵉⵏⵏ ⴰⵔ ⵉⵜⵜⴼⵓⵍⵙ ⵙ ⵜⵎⴰⵙⵙⴰⵏⵜ ⴷ ⵜⴼⵍⵙⴰⴼⵜ ⵍⵍⵉ ⴳ ⵉⵙⴽⵔ ⵢⴰⵏ ⵡⴰⵎⵎⴰⴽ ⴰⴱⴰⵛ ⴰⴷ ⵉⵔⵎⵙ ⴰⵎⴰⴹⴰⵍ ⴷ ⵓⴼⴳⴰⵏ . 

 ⵜⵉⵙⵎⵖⵓⵔⵉⵏ ⵏⵏⵙ 
ⵢⵓⵎⵥ ⵓⵎⵙⵡⵉⵏⴳⵉⵎ ⵎⵓⵚⵟⴰⴼⴰ ⵎⴰⵃⵎⵓⴷ ⵜⵓⴳⴷⵜ ⵏ ⵜⵙⵎⵖⵓⵔⵉⵏ ⴷ ⵉⵙⵙⵎⵖⵓⵔⵏ, ⵙⵍⴰⵡⴰⵏ ⴰⴽⴽⵯ ⵜⴰⵙⵎⵖⵓⵔⵜ ⵜⴰⵙⵙⵔⵇⴱⴰⵏⵜ ⴳ  ⵜⵙⴽⵍⴰ ⴰⵙⴳⴳⵯⴰⵙ ⵏ 1970 ⵏ ⵡⵓⵏⴳⴰⵍ ⵏ "ⴰⵔⴳⴰⵣ ⴷⴷⵓ ⵓⵎⵢⴰ" ⴷ ⵢⵓⵎⵥ ⴰⵡⴷ ⵜⴰⵙⵎⵖⵓⵔⵜ ⵏ ⵜⵡⴰⵏⴽⵜ ⵜⵉⵎⵉⵍⵖⵜ ⴳ ⵜⵙⴽⵍⴰ ⴳ ⵓⵙⴳⴳⵯⴰⵙ ⵏ 1995 . 

 ⵜⴰⵎⵜⵜⴰⵏⵜ ⵏⵏⵙ 
ⵉⵎⵎⵓⵜ ⵎⵓⵚⵟⴰⴼⴰ ⵎⴰⵃⵎⵓⴷ ⵙ ⵓⵙⵔⵉⴷⴷⵎ ⵓⵏⵣⵉⵔ ⴳ ⵓⵙⴳⴳⵯⴰⵙ ⵏ 2009 ⴳ ⵡⴰⵢⵢⵓⵔ ⵏ ⴽⵟⵓⴱⵕ ⴳ 31 ⴳⵉⵙ ⴳ ⵍⵇⵇⴰⵀⵉⵔⴰ, ⴳ ⵓⵡⵜⴰⵢ ⵏ  87 ⵏ ⵓⵙⴳⴳⵯⴰⵙ . ⵜⴳⴰ ⵜⵎⵜⵜⴰⵏⵜ ⵏⵏⵙ ⵢⴰⵏ ⵓⵎⵖⵣⴰⴷ ⴰⵅⴰⵜⴰⵔ ⵉ ⵓⵡⵏⴳⵎ ⴷ ⵜⴷⵍⵙⴰ ⴳ ⵎⵉⵚⵕ ⴷ ⵓⵎⴰⴹⴰⵍ . 

 ⴽⵔⴰ ⴳ ⵜⵡⵓⵔⵉⵡⵉⵏ ⵏⵏⵙ 
ⵢⵓⵔⴰ ⵎⴰⴷ ⵉⵜⵜⴳⴳⴰⵏ ⴽⵔⴰ ⵏ 89 ⵏ ⵓⴷⵍⵉⵙ ⵔⴰⴷ ⴰⵡⵏ ⵖⵉⴷ ⵏⴱⴷⵔ ⵉⵎⵉⴽⴽ ⴳⵉⵙⵏ : 

 ⴰⵎⵓⴷⴷⵓ ⵉⵏⵓ ⵙⴳ ⵓⵔⴷⵓ ⴰⵔ ⴰⴼⵓⵍⵙ (رحلتي من الشك إلى الإيمان) 1970.
 ⵉⵎⴰⵏ ⴷ ⵜⴼⴽⴽⴰ (الروح والجسد)1973.
 ⵥⵕⵉⵖ ⵕⴱⴱⵉ (رأيت الله)1990.
 ⴰⵎⵙⴰⵡⴰⵍ ⴷ ⵓⵎⴷⴷⴰⴽⴽⵯⵍ ⵉⵏⵓ ⴰⵡⴰⵔⵢⵓⵛ (حوار مع صديقي الملحد)1986.
 ⴰⵎⴰⵙⵉⵅ ⴷⴷⴰⵊⵊⴰⵍ (المسيخ الدجال)1979. 

 ⴽⵔⴰ ⴳ ⵉⵡⵏⴳⵉⵎⵏ ⴷ ⵜⴰⵏⵏⴰⵢⵉⵏ ⵏⵏⵙ ⵍⵍⵉ ⴷ ⵉⴼⵍ 

 ⴰⵎⵏ ⵉⵢⵉ, ⴰⴼⴳⴰⵏ ⵓⵔ ⴷⴰ ⵉⵙⵎⵓⵎⵎⵓⵢ ⴰⵛⴽⵓ ⵉⴳⴰ ⴰⵎⵥⵍⵓⴹ, ⵓⵀⵓ! ⴰⵜⵉ ⵏⴽⴽⵏⵉ ⵏⴳⴰ ⵉⵏⴱⵖⵓⵔⵏ ⵖⴼ ⵎⴷⴷⵏ ⵏ ⵖⴰⴷ ⵉⵣⵔⵉⵏ. ⵎⴰⵛⴰ ⵏⵜⵜⴰ ⴰⵔ ⵉⵙⵎⵓⵎⵎⵓⵢ ⵖⴼ ⴰⵢⵍⵍⵉ ⵏⵏ ⵉⵍⵍⴰⵏ ⴳ ⴷⴰⵔ ⵉⴼⴰⵙⵙⵏ ⵏ ⵡⵢⵢⴰⴹ.
 ⵎⵉⴷⴷⵏ ⴰⵔ ⵙⵙⵏⴼⴰⵍⵏ ⵓⴷⵎⴰⵡⵏ ⵏⵏⵙⵏ ⴽⵓ ⴰⵙⵙ, ⴷ ⴰⴷ ⵓⴽⴰⵏ ⵓⵔ ⵜⵍⵍⵉⴷ ⵙ ⵡⴰⵜⵉⴳ ⵏⵏⴽ ⴳ ⵓⴷⵎⴰⵡⵏ ⵏⵏⵙⵏ.
 ⴰⵢⵍⵍⵉ ⵉⴳⴰⵏ ⵡⵓⵔⵖ ⴰⵅⴰⵜⴰⵔ ⵏ ⵓⴼⴳⴰⵏ ⵉⴳⴰ ⵜ ⴰⵢⵍⵍⵉ ⵢⵓⵙⵉ ⴳ ⵓⴳⵏⵙⵓ ⵏⵏⵙ. ⵉⴳ ⵉⵊⵍⴰ ⴰⵖⴰⵔⴰⵙ ⵍⵍⵉ ⵉⵜⵜⴰⵡⵉⵏ ⵙ ⵢⵉⵖⴼ ⵏⵏⵙ, ⵓⵔ ⵔⴰⴷ ⵉⵍⴽⵉⵎ ⵓⵍⴰ ⵉⵙ ⵔⴰⴷ ⵉⵔⵎⵙ ⵢⴰⵜ. ⵉⴽⴰⴷ ⴳⴳⵓⵜⵏ ⵡⵉⴷⴰ ⵉⵜⵜⵍⵍⵉⵏ ⵙ ⵜⵓⵎⵔⵜ ⴳ ⴱⵕⵕⴰ ⵏⵏⵙⵏ, ⴰⴽⵓⴷⴰⵏⵏ ⵏⵜⵜⴰⵜ ⵉⵙ ⵀⵍⵍⵉ ⵜⴳⵏ  ⴳ ⵓⴳⵏⵙ ⵏ ⵢⵉⵎⴰⵏ ⵏⵏⵙⵏ.
 ⵎⵔⴰ ⵉⵙⵙⵏⵏ ⵉⴱⵍⵉⵙ ⵉⵙ ⴷ ⵜⴰⵔⵡⴰ ⵏ ⵡⴰⴷⴰⵎ, ⵔⴰⴷ ⴰⴼⵏ ⵉⴱⵍⵉⵙⵏ ⵙ ⵉⴳⵢⵢⴰ ⵏⵏⵙⵏ ⵜⵉⵣⵉ ⵍⵍⵉ ⵉⵜⵜⵙⵜⵉ ⵓⴼⴳⴰⵏ ⵡⵓⵥⵓⴹ. ⵔⴰⴷ ⵉⵎⵉⵍ ⵉⴽⵏⵓ ⵉ ⵡⴰⴷⴰⵎ ⵙⴳ ⵜⵉⵣⵉ ⵍⵍⵉ  ⴳ ⴰⵙ ⵜ ⵉⵏⵏⴰ ⵕⴱⴱⵉ .

 ⵜⴰⵙⵙⴰⵙⵉⵏ ⴷ ⵜⵎⴰⵔⴰ ⵍⵍⵉ ⵉⵣⵣⵔⵉ 
ⵜⴰⵙⵙⴰⵙⵜ ⵏ ⵓⴷⵍⵉⵙ ⵏⵏⵙ. "ⴰⴽⵓⵛ ⴷ ⵓⴼⴳⴰⵏ": ⵍⵍⵉⴳ ⴳⵉⵙ ⵉⵎⵎⴰⴳⴳⴰⵔ ⵢⴰⵜ ⵜⴰⵙⵙⴰⵙⵜ ⵉⵎⵇⵇⵓⵔⵏ ⵙ ⵜⵎⵏⵜⵉⵍⵜ ⵏ ⵓⴷⵍⵉⵙ ⵏⵏⵙ ⵍⵍⵉ ⴷ ⵉⴼⴼⵓⵖⵏ ⴰⵙⴳⴳⵯⴰⵙ ⵏ 1956. ⴷ ⵏⵏⴰⵏ ⴰⵙ ⴽⵔⴰ ⵏ ⵉⵔⴳⴰⵣⵏ ⵏ ⵓⵙⴳⴷ ⵜⴳⵉⴷ ⴰⵎⵏⴰⴱⴰⵍ ⴷ ⴰⵡⴰⵔⵢⵓⵛ, ⴷ ⵓⵎⵢⴰⵙⴰⵢ ⵏⵏⵙ ⴳⵔ ⴰⵙ ⴷ "ⵓⵥⵀⴰⵕ". ⴷ ⴰⵡⴷ ⵉⴷⵍⵉⵙⵏ ⵏⵏⵙ ⵜⵉⵣⵉ ⴰⵏⵏ ⵉⵍⵍⴰ ⴼⵍⵍⴰⵙⵏ ⵓⵙⵍⴳⴰⵎⵓ.

 ⵥⵕ ⵓⴳⴳⴰⵔ 

 ⴰⵇⵓⵕⴰⵏ
 ⵎⵉⵚⵕⴰ
 ⴰⵎⵓⴷⴷⵓ ⵉⵏⵓ ⵙⴳ ⵓⵔⴷⵓ ⴰⵔ ⴰⴼⵓⵍⵙ

 ⵉⵙⴰⵖⵓⵍⵏ 
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)